Hvad er klimagasser?

Normalt tales der meget om CO2, men når vores klimabelastning skal udregnes, bruger man målestokken CO2-ækvivalenter.

Der er nemlig mange andre gasser end CO2, som bidrager til klimaforandringer.

Eksempelvis metan, som blandt andet kommer fra landbruget.

Men man har brug for et samlet tal for klimabelastningen. Derfor omregner man de andre gasarters effekt til den effekt, en mængde CO2 ville have.

Eksempler:

1 ton metan = 25 ton CO2

1 ton lattergas = 298 ton CO2